Document ID: 32008R0415

ΚΑΝΟΝΙΣΜΌΣ (ΕΚ) αριθ. 415/2008 ΤΗΣ ΕΠΙΤΡΟΠΉΣ
της 8ης Μαΐου 2008
για την κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί για την περίοδο 2007/08 στο παράρτημα I του κανονισμού (ΕΚ) αριθ. 1788/2003 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1788/2003 του Συμβουλίου, της 29ης Σεπτεμβρίου 2003, για τη θέσπιση εισφοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 8,
Εκτιμώντας τα ακόλουθα:
(1)
Το άρθρο 6 του κανονισμού (ΕΚ) αριθ. 1788/2003 προβλέπει ότι οι παραγωγοί δύνανται να διαθέτουν μία ή δύο ατομικές ποσότητες αναφοράς, μία για τις παραδόσεις και άλλη για τις απευθείας πωλήσεις, είναι δε δυνατή η μετατροπή μεταξύ των ποσοτήτων αναφοράς ενός παραγωγού μόνο από την αρμόδια αρχή του κράτους μέλους κατόπιν δεόντως αιτιολογημένης αίτησης του παραγωγού.
(2)
Ο κανονισμός (ΕΚ) αριθ. 607/2007 της Επιτροπής, της 1ης Ιουνίου 2007, για την κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί για την περίοδο 2006/07 στο παράρτημα I του κανονισμού (ΕΚ) αριθ. 1788/2003 του Συμβουλίου (2), προβλέπει την κατανομή, μεταξύ «παραδόσεων» και «απευθείας πωλήσεων», για την περίοδο από την 1η Απριλίου 2006 έως τις 31 Μαρτίου 2007 για το Βέλγιο, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο.
(3)
Ο κανονισμός (ΕΚ) αριθ. 1186/2007 της Επιτροπής, της 10ης Οκτωβρίου 2007, περί τροποποιήσεως του παραρτήματος I του κανονισμού (ΕΚ) αριθ. 1788/2003 του Συμβουλίου για θέσπιση εισφοράς στον τομέα του γάλακτος και των γαλακτοκομικών προϊόντων όσον αφορά την κατανομή μεταξύ των απευθείας πωλήσεων και των παραδόσεων για τη Ρουμανία και τη Βουλγαρία (3) καθόρισε την κατανομή μεταξύ παραδόσεων και απευθείας πωλήσεων για τα εν λόγω κράτη μέλη κατά την έναρξη του καθεστώτος ποσοστώσεων την 1η Απριλίου 2007.
(4)
Σύμφωνα με το άρθρο 25 παράγραφος 2 του κανονισμού (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (4), το Βέλγιο, η Βουλγαρία, η Τσεχική Δημοκρατία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η Γαλλία, η Ιταλία, η Κύπρος, η Λεττονία, η Λιθουανία, το Λουξεμβούργο, η Ουγγαρία, οι Κάτω Χώρες, η Αυστρία, η Πολωνία, η Πορτογαλία, η Ρουμανία, η Σλοβενία, η Σλοβακία, η Φινλανδία, η Σουηδία και το Ηνωμένο Βασίλειο έχουν κοινοποιήσει τις ποσότητες που έχουν μετατραπεί οριστικά, κατόπιν αίτησης των παραγωγών, μεταξύ των ατομικών ποσοτήτων αναφοράς των «παραδόσεων» και των «απευθείας πωλήσεων».
(5)
Σύμφωνα με το παράρτημα I του κανονισμού (ΕΚ) αριθ. 1788/2003, οι συνολικές εθνικές ποσότητες αναφοράς για το Βέλγιο, τη Δανία, τη Γερμανία, τη Γαλλία, το Λουξεμβούργο, τις Κάτω Χώρες, την Αυστρία, την Πορτογαλία, τη Φινλανδία, τη Σουηδία και το Ηνωμένο Βασίλειο για το 2007/08 είναι μεγαλύτερες από τις συνολικές εθνικές ποσότητες αναφοράς τους για το 2006/07, και τα εν λόγω κράτη μέλη κοινοποίησαν στην Επιτροπή την κατανομή μεταξύ «παραδόσεων» και «απευθείας πωλήσεων» των συμπληρωματικών ποσοτήτων αναφοράς.
(6)
Είναι συνεπώς σκόπιμο να θεσμοθετηθεί η κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί στο παράρτημα I του κανονισμού (ΕΚ) αριθ. 1788/2003 για την περίοδο από την 1η Απριλίου 2007 έως τις 31 Μαρτίου 2008.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατανομή, μεταξύ «παραδόσεων» και «απευθείας πωλήσεων», των εθνικών ποσοτήτων αναφοράς που έχουν καθορισθεί στο παράρτημα I του κανονισμού (ΕΚ) αριθ. 1788/2003 για την περίοδο από την 1η Απριλίου 2007 έως τις 31 Μαρτίου 2008 καθορίζεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαΐου 2008.

Labels: 3
17
6